CELEX: 62018TN0426
Language: et
Date: 2018-07-11 00:00:00
Title: Kohtuasi T-426/18: 11. juulil 2018 esitatud hagi – Bizbike ja Hartmobile versus komisjon

24.9.2018   
            
            
               ET
            
            
               Euroopa Liidu Teataja
            
            
               C 341/21
            
         
      11. juulil 2018 esitatud hagi – Bizbike ja Hartmobile versus komisjon
      (Kohtuasi T-426/18)
      (2018/C 341/32)
      Kohtumenetluse keel: inglise
      
         Pooled
      
      
         Hagejad: Bizbike (Wielsbeke, Madalmaad), Hartmobile BV (Amsterdam, Madalmaad) (esindaja: solicitor R. MacLean)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tunnistada hagi vastuvõetavaks;
               
            
                  —
               
               
                  tühistada komisjoni 2. mai 2018. aasta rakendusmäärus (EL) 2018/671, millega kehtestatakse Hiina Rahvavabariigist pärit elektrijalgrataste impordi registreerimise nõue (1), hagiavalduses esitatud põhjustel; ja
               
            
                  —
               
               
                  mõista menetlusega seotud kohtukulud välja Euroopa Komisjonilt ja menetlusse astujatelt.
               
            
         Väited ja peamised argumendid
      
      Hagi põhjenduseks esitavad hagejad viis väidet.
      
               
                  1.
               
               
                  Esimene väide, et faktiliste ja õiguslike asjaolude hindamisel tehti ilmne hindamisviga, mis seisnes määruse 2016/1036 (2) artikli 10 lõike 4 punkti c rikkumises ja eelkõige nõudes, et tuvastataks importijate piisaval tasemel teadmised või teadlikkus dumpingust ja liidu tööstusele tekitatud kahjust, eesmärgiga kohustada importi registreerima.
               
            
               
                  2.
               
               
                  Teine väide, et määruse 2016/1036 artikli 10 lõike 4 punkti c kohaldamisel rikuti õiguskindluse ja õiguspärase ootuse põhimõtet.
                  Hagejad väidavad, et määrus 2018/671 eirab õiguskindluse põhimõtet, pannes hagejatele kohustuse olla eeldatavalt teadlik väidetavast dumpingust ja kahjust ning pidades neid teadlikuks faktilisest olukorrast enne seda, kui ükski õiguslik meede vastu oli võetud.
                  Määrus 2018/671 eirab ka õiguspärase ootuse põhimõtet, tõlgendades eeldatavat teadlikkust määrusest 2018/671, mis oleks pidanud muutma impordi registreerimise menetluse erilise olemuse ja selle nõuded ebaefektiivseks.
               
            
               
                  3.
               
               
                  Kolmas väide, et tehti ilmne faktiviga ja rikuti õigusnormi, mis seisnes of määruse 2016/1036 artikli 10 lõike 4 punkti d ning määruse 2016/1037 (3) artikli 16 lõike 4 punkti d rikkumises, kuna kõiki asjakohaseid tõendeid liidu tööstuse tulemuslikkust mõjutavate asjakohaste majanduslike teguritega seoses ei hinnatud, et tuvastada kahju ning põhjuslik seos asjaomaste kaupade impordiga.
               
            
               
                  4.
               
               
                  Neljas väide, et rikuti hagejate kaitseõigusi, kuna neile ei antud vahetut ja kiiret võimalust tutvuda kaebajate argumentidega hagejate võimekuse vastu lükata nõuetekohaselt ja tõhusalt tagasi kaebajate väited seoses kehtestatava impordi registreerimise nõude täitmisega.
               
            
               
                  5.
               
               
                  Viies väide, et piisavad põhjendused määruse 2018/671 põhijärelduste põhjendamiseks puudusid, et õigustada impordi registreerimist ja konkreetsemalt, et anda asjakohaseid põhjendusi küsimuses, miks Hiina Rahvavabariigist pärit impordi jätkuv suurenemine väidetavalt madalamate hindadega tekitaks väidetavat lisakahju, ilma hagejate vastupidiseid väiteid piisavalt arvesse võtmata.
               
            
         (1)  Komisjoni 2. mai 2018. aasta rakendusmäärus (EL) 2018/671, millega kehtestatakse Hiina Rahvavabariigist pärit elektrijalgrataste impordi registreerimise nõue (ELT L 113, 3.5.2018, lk 4).
      
         (2)  Euroopa Parlamendi ja nõukogu 8. juuni 2016. aasta määrus (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (ELT L 176, 30.6.2016, lk 21).
      
         (3)  Euroopa Parlamendi ja nõukogu 8. juuni 2016. aasta määrus (EL) 2016/1037 kaitse kohta subsideeritud impordi eest riikidest, mis ei ole Euroopa Liidu liikmed (ELT L 176, 30.6.2016, lk 55).